ŠKOLSKÝ  ŠPORTOVÝ  KLUB  PRI  GYMNÁZIU  VAZOVOVA  6  SA  PREDSTAVUJE :

Školský športový klub pri Gymnáziu Vazovova 6 Bratislava vznikol  pred desiatimi rokmi na podnet Slovenskej asociácie športu na školách. Na začiatku to bola práca v športových krúžkoch a  medzitriedne športové aktivity.

Systém súťaží medzi triedami o titul a tričko Majster školy a Najšportovejšiu triedu nám závideli mnohé školy.

Postupne sa činnosť rozširovala na dlhodobejšie akcie : turistické akcie a vodácke splavy, lyžiarske výjazdy na Pezinskú Babu a do Rakúska, ale i lyžiarske kurzy počas jarných prázdnin pre žiakov osemročného gymnázia.

V posledných rokoch tu patrí i príprava maturantov na talentové prijímacie pohovory na FTVŠ .

Od roku 2000 po registrácii klubu v SZOŠ vznikla

ďalšia aktivita - orientačné športy:

- v orientačnom behu 

-  v orientačnej cyklistike 

AKO NÁM TO IDE  ?

Krúžok orientačného behu prerástol do klubu strednej veľkosti, združuje nielen žiakov našej školy, ale i našich absolventov a všetkých záujemcov o orientačné športy.  Najväčšie úspechy dosahujú orientační cyklisti, ale silná je i skupina orientačných bežkýň. Tituly Majster Slovenska i reprezentačné tričko už reprezentanti VBA /Vazka Bratislava/ poznajú. Členovia klubu zorganizoval niekoľko verejných orientačných pretekov, vydali k nim orientačné mapy a v minulom roku úspešne zorganizovali Medzinárodné majstrovstvá Slovenska v orientačnej cyklistike  

AKO SA NÁM  DÁ POMOCŤ ? 
Zaregistrovali sme sa do zoznamu uchádzačov o 1 % z daní za minulý rok. Peniaze potrebujeme na doplnenie materiálneho vybavenia v Školskom klube ale i na podporu pri organizácii zájazdov žiakov a neposlednom rade i na činnosť  klubu orientačných športov VBA - reprezentáciu členov, úhradu štartovného, mapy, organizáciu pretekov, zabezpečovanie cien. Preto by sme boli radi, ak by ste sa rozhodli darovať 1% z Vašej dane práve nám. Tak isto sa môžete stať sponzorom nášho klubu. Logo Vašej firmy môže byť uvedené na mapách, ktoré pripravujeme, na našich dresoch, na pretekoch a na našej webovej stránke.

kralova@vazka.sk
http://www.sskvazka.host.sk
